WEF ASEAN 2018: ຂີດໝາຍວຽກງານການຕ່າງປະເທດ ຫຼາຍຝ່າຍ ຂອງ ຫວຽດນາມ
ກອງປະຊຸມເວທີປາໄສເສດຖະກິດໂລກ ກ່ຽວກັບ ASEAN 2018 (WEF ASEAN 2018) ພາຍໃຕ້ຫົວຂໍ້: “ASEAN 4.0: ນຳ້ໃຈ ວິສາຫະກິດ ແລະ ການປະຕິວັດ ອຸດສາຫະກຳ 4.0” ຊຶ່ງຫາກໍຈັດຂຶ້ນ ຢູ່ນະຄອນຫຼວງ ຮ່າໂນ້ຍ ໄດ້ຕີລາຄາວ່າ ແມ່ນເວທີປາໄສ ປະສົບຜົນສຳເລັດ ທີ່ສຸດໃນໄລຍະ 27 ປີ ແຫ່ງການຈັດຕັ້ງ ເວທີປາໄສ ຂອງ WEF ກ່ຽວກັບພາກພື້ນ ASEAN ແລະ ອາຊີຕາເວັນອອກ.
ເປັນຄັ້ງທຳອິດໃນປະຫວັດສາດ ຂອງ WEF ໄດ້ມີການນຳ ສູງ ສຸດ ຂອງ ພັກກອມມູນິດ ຫວຽດນາມ, ສະຫາຍ ຫງວຽນຝູຈ້ອງ ເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ເຂົ້າຮ່ວມ ວາລະໄຂກອງປະຊຸມ. ບັນດາສະມາຊິກ ຂອງ ລັດຖະບານ ຊ່ຶງລວມມີ ນາຍົກລັດຖະມົນຕີ, ຮອງນາຍົກ ລັດຖະມົນຕີ ແລະ ລັດຖະມົນຕີ 7 ທ່ານ ກໍ່ໄດ້ເຂົ້າຮ່ວມຢ່າງຕັ້ງ ໜ້າໃນບັນດາກອງປະຊຸມເວທີ ສົນທະນາ ທີ່ແຕກຕ່າງກັນ ຂອງ WEF ເພື່ອແບ່ງປັນຄຳຄິດເຫັນ ແລະ ຮ່ຳຮຽນ ເອົາ ບົດຮຽນ ໃນການປະຕິບັດ ອຸດສາຫະກຳ 4.0.
ທ່ານ ຫງວຽນຊວນຟຸກ ນາຍົກລັດຖະມົນຕີ ແຫ່ງ ສສ ຫວຽດ ນາມ ແລະ ທ່ານສາດສະດາຈານ Klaus Schwab - ຜູ້ກໍ່ຕັ້ງ ທັງເປັນ ປະທານບໍລິຫານ WEF ໄດ້ເປັນປະທານຮ່ວມ ໃນ ກອງປະຊຸມ WEF ASEAN 2018. ກອງປະຊຸມ ໄດ້ສຸມໃສ່ ໃນການພິຈາລະນາ, ສະເໜີແນວຄວາມຄິດ, ກຳນົດທິດ, ນະໂຍບາຍ ປຸກຄວາມສາມາດບົ່ມຊ້ອນ, ຄວາມປະດິດຄິດ ສ້າງ ແລະ ຂະຫຍັນຂັນແຂງ ຂອງ ວິສາຫະກິດ ແລະ ປະຊາຊົນ, ມຸ່ງສູ່ການກໍ່ສ້າງ ປະຊາຄົມ ອາຊຽນ ເພື່ອປະຊາຊົນ, ຂະຫຍັນຂັນເຄື່ອນ, ເຂັ້ມແຂງ ແລະ ວັດທະນາຖາວອນ.
ທ່ານປະທານ WEF - Klaus Schwab ກ່າວເນັ້ນວ່າ ການ ປະຕິວັດອຸດສາຫະກຳ ຄັ້ງທີ 4 ໄດ້ຫັນປ່ຽນຕົວແບບ ດຳເນີນ ທຸລະກິດ, ລັກສະນະເສດຖະກິດ, ສັງຄົມ ໂດຍພື້ນຖານ ແລະ ມີລັກສະນະບຸກທະລຸ. ການແກ່ງແຍ້ງທົ່ວໂລກ ໄດ້ກໍານົດ ດ້ວຍ ຄວາມສາມາດ ໃນການແກ່ງແຍ້ງແຂ່ງຂັນ ຫາກບໍ່ແມ່ນຍ້ອນ ລາຄາອີກແລ້ວ. ເພື່ອສາມາດກຳນົດທິດທາງ ຢ່າງປະສົມຜົນ ສຳເລັດ ໃນການປະຕິວັດ ອຸດສາຫະກຳ ຄັ້ງທີ 4, ຮຽກຮ້ອງ ລັດ ຖະບານ ບັນດາປະເທດ ASEAN ຕ້ອງອໍານວຍຄວາມ ສະ ດວກ ໃຫ້ແກ່ ບັນດາ ບໍລິສັດເລີ່ມຕົ້ນ ທຸລະກິດ ກໍຄືບັນດາ ບໍລິສັດ ຂະໜາດນ້ອຍ ແລະ ກາງ. ການປະສານງານ ລະຫວ່າງ ລັດຖະບານ ແລະ ວິສາຫະກິດ ສຸດທີ່ສຳຄັນ. ທ່ານ Klaus Schwab ເຊື່ອໝັ້ນວ່າ ບັນດາປະເທດ ASEAN ກັບ ວິໄສທັດ ທີ່ສອດຄ່ອງ, ນະໂຍບາຍ ດີທີສຸດ, ປະຊາກອນໜຸ່ມ ແລະ ນຳ້ໃຈດຳເນີນ ທຸລະກິດສູງ ຈະເປັນ ຜູ້ນຳໜ້າໃນການ ປະຕິວັດ ອຸດສາຫະກຳ 4.0.
ທ່ານ ນາຍົກລັດຖະມົນຕີ ຫງວຽນຊວນຟຸກ ໄດ້ໄຈ້ແຍກ ບັນດາ ກາລະໂອກາດ ທີ່ການປະຕິວັດອຸດສາຫະກຳ 4.0 ໄດ້ນຳມາ ໃຫ້ແກ່ ບັນດາປະເທດ ASEAN. ນັ້ນແມ່ນ ການບຸກທະລຸ ກ່ຽວກັບອັດຕາສະມັດຕະພາບ ໃນ 5 ຂະແໜງການອຸດ ສາຫະກຳ ໃຫຍ່ເຊັ່ນ: ເອເລັກໂຕຣນິກ, ເຄມີທາດ ແລະ ນຳ້ມັນອາຍແກັສ, ສິນຄ້າບໍລິໂພກ, ສະບຽງອາຫານ ແລະ ການຢາ; ສ້າງການ ເຊື່ອມຕໍ່ ແລະ ແບ່ງປັນບັນດາຄຸນຄ່າ ແລະ ຄວາມປະດິດຄິດ ສ້າງໃໝ່... ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຊີ້ ແຈ້ງ ບັນດາ ສິ່ງທ້າທາຍ ທີ່ ASEAN ຕ້ອງປະເຊີນໜ້າເຊັ່ນ: ໄພອັນຕະລາຍ ເສຍ ວຽກເຮັດງານທຳ ເມື່ອນໍາໃຊ້ ຫັນເປັນ ອັດຕະໂນມັດ, ເຮັດໃຫ້ເພີ່ມໄລຍະຫ່າງ ດ້ານລາຍຮັບ...
ຕໍ່ໜ້າບັນດາກາລະໂອກາດ ແລະ ສິ່ງທ້າທາຍ ທີ່ກ່າວມາ ຂ້າງ ເທິງ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະເໜີ ໃຫ້ ບັນດາປະເທດ ASEAN ຕ້ອງວາງ ມາດຕະການບູລິມະສິດ ຊຶ່ງລວມມີ: ໜຶ່ງ: ເຊື່ອມຕໍ່ ດີຈີຕອນ, ແບ່ງປັນ ຂໍ້ມູນທີ່ມີ; ສອງ: ສະພາບແວດລ້ອມ ການດຳເນີນທຸລະກິດ ມີຄວາມປະສານ ກົມກຽວກັນ, ບັນດາພື້ນຖານໂຄງລ່າງ ມີຄວາມເຊື່ອມຕໍ່ດ້ານ ການເງິນ, ທະນາຄານ, ການຕະຫຼາດ, ການຄົມມະນາຄົມ, logistics… ຕ້ອງເຄື່ອນໄຫວ ຢູ່ໃນລະດັບພາກພື້ນ; ສາມ: ຊຸກ ຍູ້ ການກໍາເນີດ ແລະ ເຊື່ອມຕໍ່ ຄວາມປະດິດຄິດສ້າງ; ສີ່: ຊອກ ຫາ ເສີມຂະຫຍາຍ ຄວາມສາມາດ; ຫ້າ: ປະກອບເປັນຮູບປະ ທຳຕາໜ່າງ ການສຶກສາ ASEAN ແລະ ລະບົບການສຶກສາ ຕະຫຼອດຊີວິດ.
ກ່າວປາໄສທີ່ກອງປະຊຸມ, ປະທານ ASEAN 2018, ທ່ານ ຫຼີ ສຽນຫຼົງ ນາຍົກລັດຖະມົນຕີ ສິງກະໂປ ໄດ້ໃຫ້ຂໍ້ສັງເກດວ່າ ບັນ ດາປະເທດ ສະມາຊິກ ASEAN ກຳລັງຢູ່ ຈຸດທີ່ຕັ້ງທີ່ດີເພື່ອ ນໍາ ໃຊ້ບັນດາກາລະໂອກາດໃໝ່ ທີ່ການປະຕິວັດ ອຸດສາຫະກຳ 4.0 ນໍາມາໃຫ້. ASEAN ຈະກາຍເປັນພື້ນຖານເສດຖະກິດໃຫຍ່ ອັນດັບທີ 4 ຂອງໂລກ ໃນປີ 2020, ຖັດຈາກ ສ.ອາເມລິກາ, ສປ.ຈີນ ແລະ ສະຫະພາບ ເອີຣົບ.
ເພື່ອຮັບປະກັນໃຫ້ທົ່ວພາກພື້ນ ມີຄວາມສາມາດ ໃນການ ພັດທະນາ ແລະ ຈະເລີນເຕີບໂຕ, ທ່ານ ທອງລຸນ ສີສຸລິດ ນາຍົກ ລັດຖະມົນຕີ ແຫ່ງ ສປປ ລາວ ໄດ້ກ່າວວ່າ ASEAN ຕ້ອງຮັກ ສາໄວ້ ລັກສະນະເປັນກາງ, ເອກະພາບ ຂອງຕົນ ແລະ ມອບສິດ ໃຫ້ແກ່ວິສາຫະກິດ ຫຼາຍຍິ່ງຂຶ້ນ. ຕ້ອງມີ ບັນດາກົນໄກ ທີ່ສອດຄ່ອງ ເພື່ອໃຫ້ບັນດາວິສາຫະກິດ ມີຄວາມສາມາດ ແກ້ໃຫ້ ເໝາະສົມ ໃນເງື່ອນໄຂແກ່ງແຍ້ງໃໝ່.
ສົມເດັດ ອັກຄະມະຫາ ເສນາບໍດີ ເຕໂຊ ຮຸນແຊນ ນາຍົກ ລັດ ຖະມົນຕີ ແຫ່ງລາຊະອານາຈັກ ກຳປູເຈຍ ໄດ້ກ່າວວ່າ ASEAN ຕ້ອງສືບຕໍ່ ເຊື່ອມຕໍ່ ກັບບັນດາພາກພື້ນ, ຕ້ອງມີການກະກຽມ ເພື່ອຮັບມື ກັບ ບັນດາໄພອັນຕະລາຍ ເປັນຢ່າງດີ. ພິເສດ,ຕ້ອງການສຸມໃສ່ ໃນການສຶກສາ ແລະ ສ້າງຄວາມສາມາດ ເພື່ອແກ້ໄຂ ບັນດາຜົນເສຍຫາຍ ໃນວຽກງານ ແລະ ຄວາມ ບໍ່ສະເໝີພາບ ກ່ຽວກັບ ດ້ານເສດຖະກິດ ແລະ ສັງຄົມ.
ທີ່ກອງປະຊຸມ WEF ASEAN 2018, ມີຫຼາຍເນື້ອໃນຕົວຈິງ ໄດ້ນຳມາແລກປ່ຽນ, ພິຈາລະນາ ຫາລື ຢ່າງເລິກເຊິ່ງເຊັ່ນ: ຊຸກ ຍູ້ການເລີ່ມຕົ້ນທຸລະກິດ ປ່ຽນໃໝ່ການປະດິດສ້າງ; ວຽກງານ ASEAN ໃນສະໄໝ 4.0; ກາລະໂອກາດ, ສິ່ງທ້າທາຍ ກໍຄື ທິດທາງໃໝ່ ຂອງລະບົບ ສາທາລະນະສຸກ ASEAN; ມຸ່ງສູ່ ຄວາມປອດໄພ ດ້ານການມະນາຄົມທາງບົກ; ຂຸດຄົ້ນແຫຼ່ງ ກຳ ລັງແຮງຈາກຊາວຕ່າງດ້າວ ຂອງ ASEAN…
ຕີລາຄາກ່ຽວກັບຜົນສຳເລັດຂອງ WEF ASEAN 2018, ທ່ານປະທານ WEF Klaus Schwab ໃຫ້ຮູ້ວ່າ ນີ້ແມ່ນກອງປະຊຸມປະສົມຜົນສຳເລັດທີ່ສຸດ ໃນໄລະຍະ 27 ປີ ແຫ່ງການຈັດຕັ້ງ ເວທີປາໄສ WEF ພາກພື້ນ ASEAN ແລະ ອາຊີຕາເວັນອອກ. ກອງປະຊຸມໄດ້ປະສົບຜົນສຳເລັດໃນຫຼາຍແງ່, ຈາກເນື້ອໃນເຖິງ ວຽກງານພິທີການ, ຄວາມສະຫງົບ, ສາທາລະນະສຸກ, ພະລາ ທິການ, ສື່ສານ…
ຜົນສຳເລັດຂອງກອງປະຊຸມ WEF ASEAN 2018 ໄດ້ສ້າງຂີດໝາຍmujສຳຄັນ ໃຫ້ແກ່ ຫວຽດນາມ, ຢືນຢັນບົດບາດ, ອິດທິພົນຊື່ສຽງ ຂອງ ຫວຽດນາມ ໃນ ASEAN, ພາກພື້ນ ແລະ ໂລກ ນັບມື້ນັບໄດ້ຍົກສູງຂຶ້ນ; ສະແດງພະລັງດຶງດູດ ແລະຄວາມ ໄວ້ເນື້ອເຊື່ອໃຈ ຂອງປະຊາຄົມວິສາຫະກິດ, ນັກລົງທຶນສາກົນ ແລະ ແງ່ຫວັງຂະຫຍາຍຕົວ ຂອງ ຫວຽດນາມ; ພ້ອມກັນນັ້ນ ຢືນຢັນບົດບາດທີ່ຕັ້ງ ແລະ ພະລັງແຮງໃໝ່ ຂອງ ຫວຽດນາມ ພາຍຫຼັງ 30 ປີແຫ່ງການປ່ຽນແປງໃໝ່; ສະແດງໃຫ້ເຫັນການເປັນເຈົ້າການ ແລະ ຄວາມຍິ່ງໃຫຍ່ ຂອງ ຫວຽດນາມໃນການເຊື່ອມໂຍງເຂົ້າກັບສາກົນ.
ບົດ: VNA/VNP